《焦山夜话》
清代·王嵩高

颠风吹塔铃，环山大波涌。虚堂佛火明，嗒然无怖恐。

高咏溯坡公，后先堪继踵。宵深人未眠，神清骨愈耸。

鼎摩云雷纹，鹤忆青田种。呼童启岩扉，霰雪皓已拥。

总持饶逸兴，得句如璧拱。蜡屐傥相邀，余亦贾余勇。

作者简介：（1735—1800）江苏宝应人，字少林，号海山，晚号慕堂。乾隆二十八年进士。历湖北利川、武昌、汉阳、应城等县知县，直隶河间、天津两府同知，官至广西平乐知府。在官尽心狱讼，痛惩豪猾。有《小楼诗集》。